cyanic-selkie/wikianc huggingface dataset:
TeamViewer Remote
Λειτουργικά συστήματα
Το TeamViewer είναι επίσης διαθέσιμο για smartphone και tablet με Android ή λειτουργικό σύστημα iOS/iPadOS από την Apple. Η υποστήριξη για Windows Phone και Windows Mobile διεκόπη αφού η Microsoft διέκοψε την υποστήριξη για τα δύο λειτουργικά συστήματα.
Λειτουργικότητα
Οι λειτουργίες του TeamViewer διαφέρουν ανάλογα με τη συσκευή και την παραλλαγή ή την έκδοση του λογισμικού. Πυρήνας του TeamViewer είναι η απομακρυσμένη πρόσβαση σε υπολογιστές και άλλες τελικές συσκευές, καθώς και ο έλεγχος και η συντήρησή τους. Αφού πραγματοποιηθεί σύνδεση, η απομακρυσμένη οθόνη είναι ορατή στον χρήστη που βρίσκεται στο άλλο τελικό σημείο. Και τα δύο τελικά σημεία μπορούν να στέλνουν και να λαμβάνουν αρχεία και, για παράδειγμα, να έχουν πρόσβαση σε ένα κοινόχρηστο πρόχειρο. Επιπλέον, υπάρχουν λειτουργίες που διευκολύνουν την ομαδική εργασία, όπως για παράδειγμα μεταδόσεις ήχου και βίντεο μέσω τηλεφωνίας IP.
Τα τελευταία χρόνια, οι λειτουργίες του λογισμικού έχουν βελτιστοποιηθεί ειδικά για τη χρήση σε μεγάλες εταιρείες. Για το σκοπό αυτό αναπτύχθηκε η εταιρική παραλλαγή TeamViewer Tensor. Με το TeamViewer Pilot, η TeamViewer διανέμει ένα λογισμικό για απομακρυσμένη υποστήριξη με στοιχεία επαυξημένης πραγματικότητας. Το TeamViewer προσφέρει διεπαφές με άλλες εφαρμογές και υπηρεσίες, για παράδειγμα της Microsoft (Teams), το Salesforce και το ServiceNow.
Πολιτική αδειών
Οι ιδιωτικοί χρήστες που χρησιμοποιούν το TeamViewer για μη εμπορικούς σκοπούς μπορούν να χρησιμοποιήσουν το λογισμικό δωρεάν. Για την εμπορική χρήση του λογισμικού πρέπει να καταβληθούν τέλη. Οι εταιρείες και άλλοι εμπορικοί πελάτες πρέπει να αγοράσουν συνδρομή, καθώς η αγορά της εφαρμογής δεν είναι πλέον δυνατή μετά την αντικατάσταση του μοντέλου απόκτησης μέσω αγοράς άδειας από το μοντέλο συνδρομής. Οι τιμές για τη χρήση του λογισμικού ποικίλλουν ανάλογα με τον αριθμό των χρηστών και τον αριθμό των ταυτόχρονων συνεδριών. Οι ενημερώσεις εμφανίζονται κάθε μήνα και περιλαμβάνονται για όλους τους χρήστες.
Ασφάλεια
Οι εισερχόμενες και εξερχόμενες συνδέσεις είναι εξίσου δυνατές μέσω Internet ή μέσω τοπικών δικτύων. Κατά προτίμηση, το TeamViewer μπορεί να εκτελεστεί ως υπηρεσία συστήματος των Windows, η οποία επιτρέπει την πρόσβαση χωρίς παρακολούθηση μέσω του TeamViewer. Υπάρχει επίσης μια φορητή έκδοση του λογισμικού, η οποία λειτουργεί χωρίς να χρειάζεται καμία απολύτως εγκατάσταση, για παράδειγμα μέσω φορέα δεδομένων USB.
Η σύνδεση πραγματοποιείται με αυτόματα δημιουργούμενα μοναδικά αναγνωριστικά και κωδικούς πρόσβασης. Πριν από κάθε σύνδεση, οι διακομιστές του δικτύου TeamViewer ελέγχουν την εγκυρότητα των αναγνωριστικών των δύο τελικών σημείων. Το δακτυλικό αποτύπωμα, το οποίο παρέχει στους χρήστες μια πρόσθετη απόδειξη για την ταυτότητα της απομακρυσμένης συσκευής, αυξάνει την ασφάλεια. Οι κωδικοί πρόσβασης προστατεύονται από επιθέσεις ωμής βίας, ειδικά μέσω μιας εκθετικής αύξησης του χρόνου αναμονής μεταξύ των προσπαθειών σύνδεσης. Το TeamViewer προσφέρει πρόσθετες δυνατότητες ασφάλειας, όπως λίστες ελέγχου ταυτότητας και έλεγχος ταυτότητας δύο παραγόντων (λίστα μη επιτρεπομένων και επιτρεπομένων).
Ανεξάρτητα από τον τύπο της επιλεγμένης σύνδεσης, η μεταφορά δεδομένων πραγματοποιείται αποκλειστικά μέσω ασφαλών καναλιών δεδομένων. Το TeamViewer περιλαμβάνει κρυπτογράφηση από άκρο σε άκρο βάσει RSA (4096 bit) και AES (256 bit). Σύμφωνα με τον κατασκευαστή, οι επιθέσεις man-in-the-middle δεν είναι κατά κανόνα δυνατές. Αυτό θα πρέπει να διασφαλίζεται με την υπογεγραμμένη ανταλλαγή κλειδιών δύο ζευγών κλειδιών.
Κατάχρηση
Το TeamViewer και άλλα παρόμοια προγράμματα μπορούν να χρησιμοποιηθούν καταχρηστικά για απάτες τεχνικής υποστήριξης. Οι επιτιθέμενοι προσποιούνται ότι είναι υπάλληλοι γνωστών εταιρειών προκειμένου να αποκτήσουν τον έλεγχο των υπολογιστών των θυμάτων τους. Στη συνέχεια κλέβουν χρήματα από τα θύματά τους με πρόσχημα. Για το λόγο αυτό, ο βρετανικός πάροχος υπηρεσιών διαδικτύου TalkTalk είχε αποκλείσει προσωρινά την κίνηση δεδομένων του λογισμικού. Το TeamViewer αποστασιοποιείται από την ακατάλληλη χρήση του λογισμικού, το βελτιώνει συνεχώς, δίνει συμβουλές για τον ασφαλή χρήση του και διερευνά σχετικά περιστατικά.
Εξωτερικοί σύνδεσμοι
επίσημη σελίδα του TeamViewer στα αγγλικά
Παραπομπές
Κατηγορία:Ελεύθερο λογισμικό Κατηγορία:Λογισμικό συστήματος Κατηγορία:Εφαρμογές επαυξημένης πραγματικότητας Κατηγορία:Λογισμικό Windows Κατηγορία:Λογισμικό Linux
Η μάχη στο Κερατσίνι
Στις 2 Μαρτίου 1827 οι ελληνικές δυνάμεις αποφάσισαν να επιτεθούν στους Οθωμανούς. Προχώρησαν προς την περιοχή του Κερατσινίου, έχοντας πίσω τους τις ακτές της Σαλαμίνας και εκεί οργάνωσαν τις αμυντικές τους θέσεις καταλαμβάνοντας και μετατρέποντας ένα ερειπωμένο μετόχι σε οχυρό. Εκείνη την μέρα 250 υπερασπιστές δέχθηκαν πιέσεις από τα Οθωμανικά στρατεύματα, αλλά κατάφεραν να αντέξουν. Οι συγκρούσεις συνεχίστηκαν για αρκετή ώρα χωρίς ορατό αποτέλεσμα, ενώ οι απώλειες των Ελλήνων ήταν τρεις νεκροί και 20 τραυματίες. Στην συνέχεια, οι δυνάμεις του Κιουταχή, βλέποντας την έκβαση της μάχης, διέκοψαν τις προσπάθειες εκτόπισης των ελληνικών δυνάμεων από το Κερατσίνι. Η επιτυχία αυτή προκάλεσε ένα κύμα αυτοπεποίθησης στην ελληνική πλευρά και αμέσως άρχισαν τις προετοιμασίες για γενικότερη επίθεση που θα απωθούσε τις εχθρικές δυνάμεις από τον Πειραιά.
Ο θάνατος του Καραϊσκάκη
Στις 22 Απριλίου μια ομάδα Κρητών στρατιωτών έκριναν σκόπιμο (πιθανόν έπειτα από οινοποσία) να προσβάλουν τα τρία οχυρώματα του εχθρού, που βρίσκονταν εκεί. Το αιφνίδιο ξέσπασμα έντονου τυφεκιοβολισμού προκάλεσε γενική κινητοποίηση και αναταραχή. Πολλοί έσπευσαν προς το μέρος της σύρραξης για να πάρουν μέρος σε αυτή ή για να την σταματήσουν. Οι Οθωμανοί από την άλλη πλευρά, περιμένοντας από ώρα σε ώρα τις ελληνικές κινήσεις, έσπευσαν να προωθήσουν προς την περιοχή τις εφεδρείες τους. Η επέμβαση του ιππικού εκατέρωθεν έδωσε νέα ένταση στην μάχη. Εκείνη την ώρα ο Καραϊσκάκης ήταν άρρωστος και υπό την επήρεια φαρμάκων κοιμόταν στην σκηνή του. Ο θόρυβος της μάχης, όμως, ξύπνησε και φοβούμενος τα χειρότερα, αρματώθηκε και ξεκίνησε έφιππος για τον χώρο της συμπλοκής. Εκεί, στην προσπάθειά του να βάλει σε τάξη το χάος που επικρατούσε, τραυματίστηκε από σφαίρα στην βουβωνική χώρα. Κατά την σύγκρουση αυτή, οι Έλληνες είχαν 17 νεκρούς και τραυματίες, πολλούς από το ιππικό, το οποίο έσπευσε και πάλι να επανορθώσει τα δεινά που η απειθαρχία προκαλούσε. Μόλις διαγνώστηκε η σοβαρότητα του τραύματος του Καραϊσκάκη, τον μετέφεραν στη ναυαρχίδα του Κόχραν, στο πλοίο Ελλάς. Η κατάστασή του ήταν κρίσιμη. Ζήτησε να εξομολογηθεί, να κοινωνήσει και αφού ζήτησε από τους παρευρισκόμενους να τον συγχωρήσουν για τα λάθη του, άφησε τις τελευταίες εντολές και επιθυμίες του. Τρεις ώρες μετά τα μεσάνυχτα, ξημερώματα της 23ης Απριλίου πέθανε. Η σορός του μεταφέρθηκε στη Σαλαμίνα και τάφηκε στον εκεί ναό του Αγίου Δημητρίου σύμφωνα με την επιθυμία του. Οι Έλληνες ήσαν συγκλονισμένοι από το απροσδόκητο τραγικό γεγονός. Τελέστηκε μεγαλοπρεπές και επιβλητικό μνημόσυνο και φάνηκε ότι η συμφορά είχε ενώσει τις πλέον αντιφατικές δυνάμεις στο επαναστατικό στρατόπεδο, έστω και για λίγες στιγμές. Ο θάνατος αυτός θεωρήθηκε από όλους προμήνυμα δεινών και σημείο δυσαρέσκειας της θείας πρόνοιας απέναντι στο επαναστατημένο Γένος.
Οι φήμες για τον θάνατο του
Από τις πρώτες ώρες του θανάτου του, κυκλοφόρησε έντονη φημολογία πως ο δράστης ήταν Έλληνας. Ο Γιάννης Βλαχογιάννης, ο ιστοριοδίφης που επιμελήθηκε τα απομνημονεύματα του Μακρυγιάννη, υποστηρίζει ότι τον πυροβόλησαν άνθρωποι του Μαυροκορδάτου. Την ίδια θεωρία φαίνεται να ασπάζεται και ο Δημήτρης Φωτιάδης, ο οποίος όμως εκτός από τον Μαυροκορδάτο βλέπει σαν ηθικούς αυτουργούς τους δύο Βρετανούς αξιωματικούς. Σύμφωνα μάλιστα με τον αγωνιστή Νι­κόλαο Κασομούλη, ο ίδιος ο Καραϊσκάκης, λίγες ώρες πριν πεθάνει, άφησε να εννοηθεί ότι γνωρίζει τους δράστες. Παρ’ όλα αυτά, νεότεροι ερευνητές και ιστορικοί είναι πολύ επιφυλακτικοί στο να μιλήσουν για δολοφονία και πολύ περισσότερο να αποδώσουν ευθύνες στην Βρετανία. Οι επόμενες ώρες μετά τον θάνατο του Καραϊσκάκη Οι Έλληνες, καθώς είχαν χάσει τον χαρισματικό αρχηγό τους, πενθούσαν βαριά. Ο Κόχραν, χωρίς να υπολογίσει τον ψυχολογικό παράγοντα από τον θάνατο του Καραϊσκάκη και το κλονισμένο ηθικό των πολεμιστών, επέμενε στην άμεση πραγματοποίηση της επίθεσης κατά του Κιουταχή, εκβιάζοντάς τους με αποχώρηση στην αντίθετη περίπτωση. Έτσι, η έφοδος κατά του τουρκικού στρατοπέδου στην περιοχή Ανάλατος πραγματοποιήθηκε το πρωί της 24ης Απριλίου 1827. Η μάχη κατέληξε σε συντριπτική ήττα των Ελλήνων, καθώς έγιναν έρμαιο των διαθέσεων του τουρκικού ιππικού, που εκμεταλλεύτηκε το πεδινό του εδάφους και τους καταδίωξε μέχρι τη θάλασσα. Έπεσαν υπέρ αγώνος περί τους 2.000, σχεδόν το ήμισυ της ελληνικής δύναμης, οι περισσότεροι Σουλιώτες και Κρητικοί. Ανάμεσά τους επίλεκτοι οπλαρχηγοί, όπως οι Ιωάννης Νοταράς, Λάμπρος Βέικος, Γιώργος Τζαβέλας, Αθανάσιος Μπότσαρης, Φώτος Φωτομάρας, Γεώργιος Δράκος και ο συνταγματάρχης Ιγγλέσης. 250 αιχμαλωτίστηκαν και αποκεφαλίστηκαν, ενώ ο Μακρυγιάννης σώθηκε ως εκ θαύματος, χάρις στα γρήγορα πόδια και «τα γερά πνευμόνια» του. Η ατυχής έκβαση της μάχης προκάλεσε νέα διχόνοια στο ελληνικό στρατόπεδο που στηρίχτηκε στις αλληλοκατηγορίες για τους υπευθύνους της ήττας. Η υπό τον Γκούρα φρουρά της Ακρόπολης αναγκάστηκε να συνθηκολογήσει και να παραδοθεί τελικά στις 24 Μαΐου 1827. Μετά από αυτές τις εξελίξεις ο Κιουταχής εδραίωσε τη θέση του και η Στερεά Ελλάδα υποτάχθηκε πλήρως στους Οθωμανούς. Από πολλούς ιστορικούς, η μάχη του Ανάλατου χαρακτηρίστηκε ως ομαδική αυτοκτονία και ως αποτέλεσμα της αγγλικής πολιτικής, που με την εξουδετέρωση των επαναστατικών κινημάτων της Στερεάς Ελλάδας επεδίωκε το περιορισμό της Επανάστασης στην Πελοπόννησο.
Παραπομπές
Κατηγορία:Νεότερη ιστορία της Ελλάδας
1-προπανιμίνη
Η προπανιμίνη-1 ή 1-ιμινοπροπάνιο ή προπυλιδενιμίνη ή 1-αζαβουτένιο-1 είναι η χημική ένωση με σύντομο συντακτικό τύπο CH3CH2CH=NH. Είναι μια πρωτοταγής αλδιμίνη. Με βάση το χημικό τύπο της, C3H7N, έχει τα ακόλουθα ένδεκα (11) ισομερή θέσης:
Από προπανάλη
Με επίδραση αμμωνίας σε προπανάλη :
Συμπεριφορά βάσης
Παράγει άλατα με οξέα. Π.χ.:
Ακυλίωση
Παράγει δευτεροταγή ιμίδια με ακυλαλογονίδια (RCOX). Π.χ.:
Οξείδωση
Οξειδώνεται προς 1-νιτροπροπάνιο:
Παρεμβολή καρβενίων
Οπότε η συνολική αντίδραση είναι η ακόλουθη:
100 px 100 px
Πηγές
Κατηγορία:Αλκανιμίνες
Γυμνάσιον
Ερείπια αρχαίων Γυμνασίων βρέθηκαν στην Ολυμπία και αλλού στην Ελλάδα, στη Σαλαμίνα της Κύπρου, στην Κυρήνη και την Ιταλία τα οποία όπως μας πληροφορεί ο Μάρκος Βιτρούβιος είχαν σχήμα τετραγώνου ή ορθογωνίου με περίμετρο δύο σταδίων (1200 ποδών) περίπου 360μ., περίστυλο στις τρεις πλευρές και στη νότια το εφήβειο που προρίζονταν για τους εφήβους, τους λουτρώνες, το κονιστήριο, όπου οι παλαιστές τρίβονταν με άμμο, τα αποδυτήρια κ.α.
Γιουλαίικα Αχαΐας
Τα Γιουλαίικα είναι ένα μικρό χωριό της Αχαΐας. Ανήκει διοικητικά από το 2010 στο Δήμο Δυτικής Αχαΐας ως τμήμα του δημοτικού διαμερίσματος Μύρτου.
Ιστορία
Οι πρώτοι οικιστές του χωριού κατάγονται από τη Ζουμπάτα στο Παναχαϊκό. Το όνομα του χωριού είναι ανθρωπωνυμικό και προέρχεται από το επίθετο της οικογένειας Γιούλη που κατοικούσε την περιοχή.
Διοικητική εξέλιξη
Ο οικισμός, με το ΦΕΚ 256Α της 28/08/1912 προσαρτάται στην κοινότητα Μέρτεζας. Με το ΦΕΚ 244Α της 04/12/1997, σύμφωνα με τη Διοικητική Μεταρρύθμιση "Καποδίστριας", αποσπάται από την κοινότητα Μύρτου και προσαρτάται στο Δήμο Μόβρης μέχρι το 2010 που εντάχθηκε στο Δήμο Δυτικής Αχαΐας (ΦΕΚ 87Α - 07/06/2010) βάσει της Διοικητικής Μεταρρύθμισης "Καλλικράτης".
Δημογραφικά στοιχεία
Η δημογραφική εξέλιξη του οικισμού τον 21ο αιώνα είναι η εξής:
Λοιπά στοιχεία
Ενορία του χωριού είναι ο ναός του Αγίου Νικολάου.
Κλιμάκωση
Γενικά ο όρος κλιμάκωση που σημαίνει κλιμακωτή διασκευή είναι περισσότερο στρατιωτικός όρος που ανάγεται στη στρατιωτική τακτική. Εξ αυτού σήμερα θεωρείται μάλλον γενικευμένος όρος σε πολλούς τομείς και δραστηριότητες.
Στη στρατιωτική τακτική κλιμάκωση ονομάζεται η υποδιαίρεση των στοιχείων μιας μονάδας (ξηράς ή θάλασσας) σε πολλά κλιμάκια σε διάταξη κατά την έννοια του βάθους. Η κλιμάκωση μιας μονάδας εξασφαλίζει κατά τη μάχη, είτε αυτή είναι επιθετική είτε είναι αμυντική τη διαδοχή των προσπαθειών ευνοώντας και την διάρκεια αυτών. Μια θεμελιώδης κλιμάκωση μεγάλης στρατιωτικής μονάδας π.χ. Μεραρχίας κατ΄ επιθετικό ή αμυντικό αγώνα είναι η σε κλιμάκια γραμμή μάχης και εφεδρειών κάθε κατανεμημένης υποδεέστερης στρατιωτικής μονάδας σε επιμέρους αριθμό κλιμακίων, ανάλογα πάντα προς τις ανάγκες του κάθε αγώνα. Η κλιμάκωση διακρίνεται σε πυκνή και αραιή.
Εκ των παραπάνω, σήμερα ο όρος αυτός χρησιμοποιείται αφενός με την έννοια της υποδιαίρεσης π.χ. σε προφορικό ή γραπτό λόγο (διήγημα), αφετέρου όμως απαντάται και με την έννοια της διαδοχικής ή επάλληλης ανάπτυξης π.χ. "κλιμάκωση απεργιακών κινητοποιήσεων", (διαδοχική ανάπτυξη), ή "κλιμάκωση παραβιάσεων", (επάλληλη ανάπτυξη από ίδιο φορέα) κ.λπ.
Πηγές
Κατηγορία:Στρατιωτική τακτική
2117 Δανία
Η Δανία (Danmark) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,7. Ανακαλύφθηκε το 1978 από τον Δανό αστρονόμο Ρίτσαρντ Μάρτιν Γουέστ, που παρατηρούσε από το Ευρωπαϊκό Νότιο Αστεροσκοπείο, στην κορυφή Λα Σίγια των χιλιανών Άνδεων και της έδωσε το όνομα της πατρίδας του Δανίας.
Φυσικά χαρακτηριστικά
Τα κυρίως φυσικά χαρακτηριστικά της Δανίας είναι άγνωστα. Η Δανία περιστρέφεται γύρω από τον εαυτό της μία φορά κάθε 16 ώρες και 36 λεπτά.
Εξωτερικοί σύνδεσμοι
Δανια
Κωνσταντίνος Κακούλας
Ο Κωνσταντίνος Κακούλας είναι Κύπριος λογοτέχνης και εκπαιδευτικός. Γεννήθηκε στη Λάρνακα της Κύπρου στις 5 Ιουλίου 1912.
Μετά τις εγκύκλιες σπουδές του μετεκπαιδεύτηκε στα πανεπιστήμια του Λονδίνου και της Οξφόρδης, όπου παρακολούθησε αγγλική, γαλλική και ελληνική φιλολογία και παιδαγωγικά.
Δίδαξε σε εκπαιδευτήρια μέσης παιδείας στην Κύπρο και διετέλεσε πρόεδρος της ΟΕΛΜΕΚ (1966-67). Ασχολήθηκε με τη λογοτεχνία και την συγγραφή βιβλίων, καθώς και την μελέτη για τη διδασκαλία ξένων γλωσσών. Το 1968 έγινε μέλος της Εθνικής Εταιρείας λογοτεχνών Κύπρου. Επίσης ήταν μέλος της επιτροπής αρχαιοτήτων της πόλης και επαρχίας Λάρνακας και γενικός επίτιμος γραμματέας του Ιδρύματος Πιερίδη. Το 1991 τιμήθηκε από τον δήμο Λάρνακας και το 1992 από την ΟΕΛΜΕΚ.
Εξέδωσε τα: "Ταξίδια και διηγήματα" (1η, 2η και 3η σειρά), "Λέσχη με τα Εφτά Τζάκια". Το δε διήγημα του "Δωμάτιο Αρ.26" πήρε το πρώτο βραβείο σε πανελλήνιο διαγωνισμό διηγήματος το 1970.
Πέθανε το 1997.
Εξωτερικές Συνδέσεις
Κατηγορία:Κύπριοι διηγηματογράφοι Κατηγορία:Κύπριοι περιηγητές
Η τελετή (ταινία, 2011)
Η Τελετή (πρωτότυπος τίτλος: The Rite) είναι μεταφυσικό θρίλερ σε σκηνοθεσία Μίκαελ Χάφστρομ, βασισμένο σε πραγματικά γεγονότα από το βιβλίο του Ματ Μπάλιο Η Τελετή: Η Δημιουργία Ενός Μοντέρνου Εξορκιστή. Ο συγγραφέας, με σκοπό τη συλλογή στοιχείων για τη συγγραφή αυτού του βιβλίου, παρακολούθησε ο ίδιος μαθήματα εξορκισμού στο Βατικανό. Πρωταγωνιστεί ο, βραβευμένος με Όσκαρ, Άντονι Χόπκινς, στο ρόλο του Πατέρα Λούκας και ο Κόλιν Ο' Ντόνοχιου στο ρόλο του φοιτητή θεολογίας, Μάικλ Κόβακ.
Πλοκή
Η ταινία ακολουθεί τα βήματα ενός νεαρού Αμερικανού φοιτητή θεολογίας, του Μάικλ Κόβακ (Κόλιν Ο' Ντόνοχιου) ο οποίος, γεμάτος αμφιβολίες για την απόφασή του να γίνει κληρικός, επισκέπτεται το Βατικανό με σκοπό να παρακολουθήσει μαθήματα εξορκισμού. Εκεί συναντά τον έμπειρο εξορκιστή Πατέρα Λούκας (Άντονι Χόπκινς).
Σκεπτικός και επιφυλακτικός αρχικά ο νεαρός, τελικά ανακαλύπτει την πίστη του μέσα από την προσωπική του αναμέτρηση με τις δυνάμεις του Κακού.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 2011 Κατηγορία:Αμερικανικές θρίλερ ταινίες Κατηγορία:Αγγλόφωνες ταινίες Κατηγορία:Ιταλικές ταινίες τρόμου Κατηγορία:Ιταλικές ταινίες Κατηγορία:Ουγγρικές ταινίες Κατηγορία:Ιταλικές θρίλερ ταινίες Κατηγορία:Ρωσόφωνες ταινίες Κατηγορία:Αμερικανικές ταινίες τρόμου Κατηγορία:Ουγγρόφωνες ταινίες Κατηγορία:Ταινίες παραγωγής New Line Cinema Κατηγορία:Εξορκισμός
Γναίος Δομίτιος Αηνόβαρβος (ύπατος το 96 π.Χ.)
Ο Γναίος Δομίτιος Αηνόβαρβος IV, λατιν.: Gnaeus Domitius Ahenobarbus, (απεβ. το 88 π.Χ.) ήταν τριβούνος τού λαού το 104 π.Χ. Ήταν γιος τού GΓναίου Δομίτιου Αηνόβαρβου III, και αδελφός του Λεύκιου Δομίτιου Αηνόβαρβου Ι. Ο σύλλογος των ποντιφικών τον εξέλεξε μέγιστο Αρχιερέα (pontifex maximus) το 103 (ως διάδοχο τού Λεύκιου Καικίλιου Μέτελλου Δαλματικού).
Βιογραφία
Εισήγαγε έναν νόμο για την ιεροσύνη (lex Domitia de Sacerdotiis), με τον οποίο οι ιερείς των ανώτερων συλλόγων επρόκειτο να εκλεγούν από το λαό στη Συνέλευση των Φυλών (όπου ψήφιζαν 17 από τις φυλές), αντί να προστίθεντο επιλεκτικά. Ο νόμος καταργήθηκε στη συνέχεια από τον Λ. Κ. Σύλλα.
Τόσο κατά τη διάρκεια της θητείας του όσο και μετά, άσκησε δίωξη σε αρκετούς από τους ιδιωτικούς εχθρούς του, όπως στον Μάρκο Αιμίλιο Σκαύρο (τον οποίο κατηγόρησε ότι δεν είχε εκλεγεί στο αξίωμα τού ποντίφικα εξαρχής) και τον Μάρκο Ιούνιο Σιλανό.
Εξελέγη ύπατος το 96 π.Χ. και τιμητής (censor) το 92 π.Χ. με τον Λεύκιο Λικίνιο Κράσσο τον ρήτορα, με τον οποίο είχε συχνά διαφωνίες. Ανέλαβαν, ωστόσο, κοινή δράση για να καταστείλουν τις πρόσφατα ιδρυθείσες λατινικές ρητορικές σχολές, τις οποίες θεωρούσαν ότι έβλαπταν τη δημόσια ηθική. Σύμφωνα με τα λόγια τού Κικέρωνα, αυτές θεωρούντο «σχολές αυθάδειας».
Η τιμητεία τους αναφερόταν για καιρό για τις διαφωνίες τους. Ο Δομίτιος ήταν βίαιος και ήταν επιπλέον υπέρ της αρχαίας απλότητας της ζωής, ενώ ο Κράσσος αγαπούσε την πολυτέλεια και ενθάρρυνε την τέχνη. Μεταξύ των πολλών ρήσεων που έχουν καταγραφεί και για τους δύο, λένε ότι ο Κράσσος παρατήρησε, «ότι δεν ήταν περίεργο που ένας άνδρας είχε γενειάδα από μπρούτζο (aheno barbus), στόμα από σίδερο και καρδιά από μολύβι». Ο Κικέρων έγραψε ότι ο Δομίτιος δεν πρέπει να συγκαταλέγεται στους ρήτορες, αλλά ότι μιλούσε αρκετά καλά και είχε αρκετό ταλέντο για να διατηρήσει την υψηλή του θέση.
Ο Γ. Δ. Aηνόβαρβος IV προφανώς απεβίωσε το 88 π.Χ., κατά τη διάρκεια της υπατείας τού Σύλλα, και τον διαδέχθηκε ως pontifex ο Κόιντος Μούκιος Σκαιβόλα.
Εξωτερικοί σύνδεσμοι
Κατηγορία:Ύπατοι της Ρωμαϊκής Αυτοκρατορίας
24 Αυγούστου
23 Αυγούστου | 24 Αυγούστου | 25 Αυγούστου
Η 24η Αυγούστου είναι η 236η ημέρα του έτους κατά το Γρηγοριανό ημερολόγιο (237η σε δίσεκτα έτη). Υπολείπονται 129 ημέρες.
Ορθόδοξη Εκκλησία
Κατηγορία:Ημέρες του έτους
Απεσωκάρι Ηρακλείου
Το Απεσωκάρι (επίσημο: Απεσωκάριον) είναι χωριό και έδρα ομώνυμης κοινότητας του Δήμου Γορτύνης στην Περιφερειακή Ενότητα Ηρακλείου της Κρήτης. Ανήκε στην επαρχία Καινούργιου. Είναι κτισμένο σε υψόμετρο 155 μέτρων στο νότιο άκρο της Μεσαράς, στους πρόποδες των Αστερουσίων. Η κύρια ασχολία των κατοίκων είναι η ελαιοκομία. Ο κεντρικός ναός είναι αφιερωμένος στην Κοίμηση της Θεοτόκου. Εορτάζει στις 15 Αυγούστου.
Ιστορικά στοιχεία
Στον οικισμό έχουν βρεθεί από αρχαιολόγους δύο θολωτοί τάφοι που χρονολογούνται από την πρωτομινωική εποχή. Ο νεότερος και μικρότερος τάφος ανασκάφηκε παρανόμως από τους Γερμανούς το 1942 και βρέθηκαν σε αυτόν πολύχρωμα λίθινα αγγεία και πήλινα, χάλκινοι πελέκυς κ.ά.. Ανάμεσα στα ευρήματα είναι και δύο βωμοί.
Το χώριο αναφέρεται σε έγγραφα του 1369 ως Apossochari και αναφέρεται από τον Φραντσέσκο Μπαρότσι το 1577 ως Apessocari της επαρχίας Καινούργιου. Σύμφωνα με την απογραφή του Πέτρου Καστροφύλακα το 1583, το Apesocari είχε 104 κατοίκους. Το χωριό αναφέρεται και από τον Φραντσέσκο Μπαζιλικάτα. Στην τουρκική απογραφή του 1671, αναφέρεται ως Aposkari, με 25 χαράτσια. Στην απογραφή του 1881, είχε 115 χριστιανούς κατοίκους και 2 τούρκους και ανήκε στον δήμο Πλατάνου. Το 1920 έγινε έδρα δικής του κοινότητας, η οποία το 1928 καταργήθηκε και το χωριό εντάχθηκε στην κοινότητα Πλώρας. Η κοινότητα ανασυστάθηκε το 1940.
Απογραφές πληθυσμού
Η δημογραφική πορεία του χωριού σύμφωνα με τις απογραφές:
Διοικητικά στοιχεία
Ως οικισμός αναφέρεται επίσημα το 1925 στο ΦΕΚ 27Α - 31/01/1925, γραμμένος Απεσοκάρι (με "ο"), να προσαρτάται στην τότε κοινότητα Πλώρας. Το 1931 με το ΦΕΚ 3Α - 08/01/1931 ορίστηκε έδρα της ομώνυμης νεοϊδρυθείσας κοινότητας και το 1940 το όνομά του διορθώθηκε σε Απεσωκάριον. Σύμφωνα με το σχέδιο Καλλικράτης και την τροποποίησή του Κλεισθένης Ι αποτελεί κοινότητα που υπάγεται στη δημοτική ενότητα Γόρτυνας του Δήμου Γόρτυνας και σύμφωνα την απογραφή του 2011 έχει πληθυσμό 103 κατοίκους.
Δείτε: Κοινότητα Απεσωκαρίου
Παραπομπές
Απε Απε
Αμπέρ (μονάδα μέτρησης)
Αμπέρ (σύμβολο: Α) ονομάζεται η μονάδα μέτρησης της έντασης του ηλεκτρικού ρεύματος στο Διεθνές Σύστημα Μονάδων (SI) και στο Σύστημα Μονάδων MKSA. Το όργανο που χρησιμοποιούμε για τη μέτρηση της έντασης του ρεύματος λέγεται Αμπερόμετρο προς τιμήν του Αντρέ Μαρί Αμπέρ. Η μονάδα μέτρησης της έντασης του ηλεκτρικού ρεύματος φέρει το όνομα του Γάλλου φυσικού Αντρέ Μαρί Αμπέρ (André-Marie Ampère), ο οποίος με τις εργασίες του υπήρξε από τους πρωτοπόρους στην αποκάλυψη των μυστικών του ηλεκτρομαγνητισμού. Το αμπέρ συγκαταλέγεται στις θεμελιώδεις μονάδες μέτρησης στο Διεθνές Σύστημα. Στη φυσική την ένταση του ρεύματος την συμβολίζουμε με το γράμμα Ι και ισχύει ότι: Ι=V/R όπου R η αντίσταση (βλ. Νόμος του Ωμ) και V η διαφορά δυναμικού (βλ. Βολτ).
Χουστουλιανά Ηρακλείου
Τα Χουστουλιανά είναι χωριό και έδρα ομώνυμης κοινότητας του Δήμου Γορτύνης στην Περιφερειακή Ενότητα Ηρακλείου της Κρήτης. Ανήκε στην Επαρχία Καινούργιου στο Νομό Ηρακλείου. Βρίσκονται στο κέντρο της πεδιάδος της Μεσαράς στη δεξιά όχθη του Γεροποταμού, μέσα σε δάσος πανάρχαιων ελαιώνων. Οι κάτοικοί του ασχολούνται με την ελαιοκομία και με την αμπελοκαλλιέργεια. Παράγεται επίσης σουλτανίνα. Σημαντικότερος ναός είναι ο δίκλιτος της Κοιμήσεως της Θεοτόκου και του Τιμίου Σταυρού. Λειτουργεί Δημοτικό Σχολείο.
Ιστορικά στοιχεία
Το χωριό δεν αναφέρεται σε βενετικές απογραφές ούτε στην τουρκική του 1671. Το 1834 αναφέρεται με το όνομα Akoustoulianá με 12 χριστιανικές οικογένειες και το 1881 με 216 Χριστιανούς κατοίκους. Φαίνεται ότι είναι κτίσμα των νεότερων χρόνων. Το όνομα οφείλεται προφανώς στους πρώτους οικιστές. Επώνυμο Χουστουλάκης υπάρχει και σήμερα στο Ηράκλειο.
Διοικητικά στοιχεία
Ως οικισμός αναφέρεται επίσημα το 1925 στο ΦΕΚ 27Α - 31/01/1925 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίησή του Κλεισθένης Ι, αποτελεί κοινότητα που υπάγεται στη δημοτική ενότητα Γόρτυνας του Δήμου Γόρτυνας και σύμφωνα την απογραφή του 2011 έχει πληθυσμό 217 κατοίκους.
Αμπέρ (μονάδα μέτρησης)
Γενικά
Έτσι ποσότητα περίπου 6 πεντακισεκατομμυρίων ηλεκτρονίων (που ορίσθηκε ως ένα Κουλόμπ C (Coulomb)) διερχόμενη από κάποιο σημείο ενός αγωγού σε χρόνο ενός δευτερολέπτου ονομάζεται Αμπέρ. Συνεπώς όταν λέγεται ηλεκτρικό ρεύμα έντασης 1 Α τούτο σημαίνει πως μέσα στο ηλεκτρικό κύκλωμα πραγματοποιείται μεταφορά ηλεκτρονίων 1 C ανά δευτερόλεπτο. 1 Α = 1C/sec.
Χουστουλιανά Ηρακλείου
Βιβλιογραφία
Χουστουλιανα Χουστουλιανα
Αμπέρ (μονάδα μέτρησης)
Ορισμός
Το αμπέρ ορίζεται με βάση την δύναμη έλξης που αναπτύσσεται ανάμεσα σε δυο παράλληλους ρευματοφόρους αγωγούς. Είναι η τιμή εκείνου του σταθερού ρεύματος το οποίο αν διαρρέει δυο παράλληλους αγωγούς, άπειρου μήκους και αμελητέας κυκλικής διατομής, που βρίσκονται σε απόσταση 1 μέτρου στο κενό, αναπτύσσεται ανάμεσα στους δυο αγωγούς δύναμη 2×10-7Νιούτον (Newton:Ν) ανά μονάδα (μέτρο) μήκους.
Το ηλεκτρικό ρεύμα είναι ο ρυθμός μεταβολής ή μετατόπισης του ηλεκτρικού φορτίου.Μπορεί να οριστεί ως η πρώτη παράγωγος του ηλεκτρικού φορτίου ως προς τον χρόνο ή απλούστερα δίνεται από τον παρακάτω τύπο:
1 αμπέρ αναπαριστά τον ρυθμό 1 κουλόμπ (coulomb: C) ανά δευτερόλεπτο,
Το αμπέρ, ως θεμελιώδης μονάδα στο Διεθνές Σύστημα (μαζί με το μέτρο, το δευτερόλεπτο και το χιλιόγραμμο), ορίζεται χωρίς αναφορά στο μέγεθος του ηλεκτρικού φορτίου. Αντίθετα η μονάδα μέτρησης του ηλεκτρικού φορτίου, δηλαδή το κουλόμπ, είναι αυτή που ορίζεται με βάση το ηλεκτρικό ρεύμα. Για την ακρίβεια ένα κουλόμπ ορίζεται ως το φορτίο (ποσότητα) που μετατοπίζεται από ρεύμα 1 Α σε χρονικό διάστημα ενός δευτερολέπτου.
Υποπολλαπλάσιες μονάδες
Συνηθέστερα υποπολλαπλάσια της μονάδας μέτρησης της έντασης του ηλεκτρικού ρεύματος είναι δύο: το μιλιαμπέρ και το μκροαμπέρ
Μέτρηση
Η μέτρηση της έντασης του ηλεκτρικού ρεύματος γίνεται με ειδικό όργανο που εξ αυτής της μονάδας μέτρησης ονομάζεται αμπερόμετρο.
Πρωτάθλημα πετοσφαίρισης Α1 εθνικής κατηγορίας γυναικών 2011-2012
Το πρωτάθλημα Ελλάδας βόλεϊ γυναικών 2011−2012, ήταν το 24ο πρωτάθλημα της Α1 κατηγορίας. Το πρωτάθλημα διεξήχθη σε δύο φάσεις. Στην πρώτη φάση έγινε μόνο ένας γύρος μεταξύ των 12 ομάδων (σύνολο 11 αγώνων). Στη δεύτερη φάση οι ομάδες χωρίστηκαν σε δύο γκρουπ των έξι, για τις θέσεις 1-6 και 7-12 ανάλογα με την κατάταξη τους στην πρώτη φάση κι έγιναν δύο γύροι (σύνολο 10 αγώνων). Το πρωτάθλημα κατέκτησε για πρώτη φορά στην ιστορία της η ομάδα της ΑΕΚ, και μάλιστα αήττητη με 21 νίκες σε ισάριθμους αγώνες και 63−4 συνολικά σετ.
Β' φάση
Στη Β' φάση οι ομάδες χωρίστηκαν σε δύο γκρουπ: στο γκρουπ για τις θέσεις 1-6 και στο γκρουπ για τις θέσεις 7-12 και μετέφεραν τους μισούς από τους βαθμούς που συγκέντρωσαν στην Α' φάση (σε περίπτωση δεκαδικού, ο αριθμός στρογγυλοποιείται προς τα πάνω).
Θέσεις 1−6
Στο γκρουπ για τις θέσεις 1−6 οι ομάδες ξεκίνησαν με τους εξής βαθμούς:
{|
Θέσεις 7−12
Στο γκρουπ για τις θέσεις 7−12 οι ομάδες ξεκίνησαν με τους εξής βαθμούς:
{|
Αποτελέσματα
9η αγωνιστική και μηδενίστηκε (με κόκκινους χαρακτήρες).
Τελική κατάταξη
{|
Εξωτερικοί σύνδεσμοι
Κατηγορία:Α1 εθνική κατηγορία πετοσφαίρισης γυναικών Κατηγορία:Πετοσφαίριση το 2011 Κατηγορία:Πετοσφαίριση το 2012
Καλλίφυτος Δράμας
thumb|Ζωοδόχος Πηγή Καλλιφύτου Η Καλλίφυτος είναι ημιορεινό χωριό της Ανατολικής Μακεδονίας στην Περιφερειακή Ενότητα Δράμας.
Γεωγραφικά - ιστορικά στοιχεία
Η Καλλίφυτος βρίσκεται στα βόρεια της πεδιάδας της Δράμας σε υψόμετρο 216 μέτρα, απέχει μόλις 7 χιλιόμετρα από το κέντρο της πόλης και μπορεί να φτάσει κανείς με αυτοκίνητο ή με αστικό λεωφορείο. Νότια είναι η Χωριστή και περνάει η ΕΟ Δράμας - Ξάνθης, νοτιοδυτικά είναι το Πανόραμα και βορειοανατολικά ο Ξηροπόταμος. Στο χωριό υπάρχουν δημοτικό σχολείο, νηπιαγωγείο, περιφερειακό ιατρείο, εμπορικά καταστήματα και κέντρα εστίασης (παντοπωλείο, καφενεία, καφετέριες- μπαρ, ταβέρνες) καθώς και οι εκκλησίες Ζωοδόχου Πηγής και η ενοριακή του Αγίου Παντελεήμονα που πανηγυρίζει στις 27 Ιουλίου ενώ το κοιμητήριο είναι στη νότια άκρη του. Δραστηριοποιείται επίσης πολιτιστικός σύλλογος. Στα δυτικά του χωριού λειτουργεί πίστα cart με αναψυκτήριο όπου κάποιος μπορεί να περάσει πολύ ευχάριστα την ώρα του. Διεξάγονται αγώνες με μηχανές και cart.
Αξιοθέατα
Στην Καλλίφυτο εδρεύει το Κοινωφελές ίδρυμα - Πνευματικό κέντρο "Αιμίλιος Θεοχάρης Καλαϊτζίδης" που περιλαμβάνει θέατρο, βιβλιοθήκη, πινακοθήκη και άλλους χώρους πολιτισμού όπου διοργανώνει ποικίλες εκδηλώσεις (επιστημονικά συνέδρια, μουσικές και θεατρικές παραστάσεις κ.α.).
Ι.Ν Αγίου Παντελεήμονος
Ο Ιερός Ναός Αγίου Παντελεήμονος Καλλιφύτου είναι κτισμένος στο κέντρο του χωριού, δίπλα από την πλατεία της Καλλιφύτου.
Ο Ναός οικοδομήθηκε το 1967 με πολύ κόπο λόγω των δύσκολων συνθηκών που επικρατούσαν.
Ο πρώτος εφημέριος, για 50 ολόκληρα χρόνια επιτέλεσε πρωτοπρεσβύτερος, έως το 2011. Από το 2011 έως σήμερα εφημέριος του Ναού είναι ο πανοσιολογιότατος αρχιμανδρίτης Φιλόθεος Σταυρίδης ο οποίος διακονεί με πολύ ζήλο και αγάπη προς όλους τους συγχωριανούς.
Διοικητικά στοιχεία
Μετά την απελευθέρωση αναφέρεται επίσημα το 1919 ως Ραβίκα στο ΦΕΚ 251Α - 20/11/1919 να προσαρτάται στην τότε κοινότητα Τσατάλτζης (σημερινή Χωριστής). Το 1924 με το ΦΕΚ 49Α - 06/03/1924 ορίστηκε έδρα της ομώνυμης νεοϊδρυθείσας κοινότητας και το 1927 με το ΦΕΚ 76Α - 02/05/1927 μετονομάστηκε σε Καλλίφυτον. Σύμφωνα με το Σχέδιο Καλλικράτης μαζί με το Πανόραμα αποτελούν την τοπική κοινότητα Καλλιφύτου που υπάγεται στη δημοτική ενότητα Δράμας του Δήμου Δράμας και σύμφωνα με την απογραφή 2011 ως κοινότητα έχει πληθυσμό 1.600 κατοίκους ενώ ως οικισμός 1.282.
Παραπομπές
Κατηγορία:Χωριά του νομού Δράμας Κατηγορία:Δήμος Δράμας
Συλλογή νομισμάτων
Η συλλογή νομισμάτων είναι η συλλογή κερμάτων ή άλλων μορφών κοπής νομίμου χρήματος.
Μερικοί νομισματολόγοι αποθηκεύουν τα νομίσματα αντίκες τους σε λευκώματα νομισμάτων.
Τα νομίσματα που παρουσιάζουν ενδιαφέρον για τους συλλέκτες περιλαμβάνουν συχνά αυτά που κυκλοφορούσαν για σύντομο χρονικό διάστημα, νομίσματα με σφάλματα νομισματοκοπείου και ιδιαίτερα όμορφα ή ιστορικά σημαντικά κομμάτια. Η συλλογή νομισμάτων μπορεί να διαφοροποιηθεί από τη νομισματική, καθώς η τελευταία είναι η συστηματική μελέτη του νομίσματος στο σύνολό του, αν και οι δύο κλάδοι είναι στενά συνδεδεμένοι.
Ο βαθμός ενός νομίσματος είναι ο κύριος καθοριστικός παράγοντας της αξίας του. Οι εμπορικοί οργανισμοί προσφέρουν υπηρεσίες βαθμολόγησης και θα βαθμολογούν, θα ελέγχουν την ταυτότητα, θα χαρακτηρίζουν και θα ενσωματώνουν τα περισσότερα νομίσματα. Κατηγορία:Ενδιαφέροντα Κατηγορία:Νομισματολογία Κατηγορία:Κέρματα
Ιστορία
Οι άνθρωποι έχουν συλλέξει νομίσματα για την αξία τους, για όσο διάστημα έχουν κοπεί νομίσματα. Ωστόσο, η συλλογή νομισμάτων για την καλλιτεχνική τους αξία ήταν μεταγενέστερη εξέλιξη. Στοιχεία από τα αρχαιολογικά και ιστορικά αρχεία της Αρχαίας Ρώμης και της μεσαιωνικής Μεσοποταμίας, δείχνουν ότι τα νομίσματα συλλέχθηκαν και καταλογίστηκαν από μελετητές και κρατικά θησαυροφυλάκια. Φαίνεται, επίσης, πιθανό ότι μεμονωμένοι πολίτες συνέλεξαν παλιά, εξωτικά ή αναμνηστικά νομίσματα, ως μια προσιτή, φορητή μορφή τέχνης. Σύμφωνα με τον Σουετόνιο στο De vita Caesarum (Οι Ζωές των Δώδεκα Καίσαρων), που γράφτηκε τον πρώτο αιώνα μ.Χ., ο αυτοκράτορας Αύγουστος μερικές φορές παρουσίαζε παλιά και εξωτικά νομίσματα σε φίλους και αυλικούς, κατά τη διάρκεια εορτών και άλλων ειδικών περιστάσεων. Ενώ οι λογοτεχνικές πηγές είναι σπάνιες, είναι προφανές ότι η συλλογή αρχαίων νομισμάτων συνεχίστηκε στον Δυτικό Κόσμο κατά τον Μεσαίωνα μεταξύ ηγεμόνων και υψηλών αρχόντων.
Κίνητρα
Τα κίνητρα για τη συλλογή ποικίλλουν απ' το ένα άτομο στο άλλο. Ίσως, ο πιο συνηθισμένος τύπος συλλεκτών είναι οι χομπίστες, οι οποίοι συγκεντρώνουν μια συλλογή, καθαρά για την ευχαρίστησή τους, χωρίς πραγματική προσδοκία κέρδους.
Ένας άλλος συχνός λόγος για την αγορά νομισμάτων είναι ως επένδυση. Όπως και με τα γραμματόσημα, τα πολύτιμα μέταλλα ή άλλα εμπορεύματα, οι τιμές των νομισμάτων είναι περιοδικές, με βάση την προσφορά και τη ζήτηση. Οι τιμές πέφτουν για νομίσματα που δεν έχουν μακροπρόθεσμη ζήτηση και αυξάνονται μαζί με την αντιληπτή ή την εγγενή αξία ενός νομίσματος. Οι επενδυτές αγοράζουν, με την προσδοκία ότι η αξία της αγοράς τους θα αυξηθεί μακροπρόθεσμα. Όπως συμβαίνει με όλους τους τύπους επενδύσεων, ισχύει η αρχή του caveat emptor, και συνιστάται η μελέτη πριν από την αγορά. Ομοίως, όπως με τα περισσότερα συλλεκτικά αντικείμενα, μια συλλογή νομισμάτων δεν παράγει εισόδημα, μέχρι να πουληθεί, και να μπορεί ακόμη και να επιφέρει κόστος (για παράδειγμα, το κόστος αποθήκευσης σε χρηματοκιβώτιο) στο μεσοδιάστημα.
Τύποι συλλεκτών
Οι θησαυριστές νομισμάτων μπορεί να είναι παρόμοιοι με τους επενδυτές, με την έννοια ότι συσσωρεύουν νομίσματα, για πιθανό μακροπρόθεσμο κέρδος. Ωστόσο, σε αντίθεση με τους επενδυτές, συνήθως δεν λαμβάνουν υπόψη τους αισθητικούς παράγοντες. Μάλλον μαζεύουν όποια ποσότητα νομισμάτων μπορούν και τα κρατούν. Αυτό είναι πιο συνηθισμένο με νομίσματα, των οποίων η μεταλλική αξία υπερβαίνει την αξία δαπανών τους.
Οι κερδοσκόποι, είτε είναι ερασιτέχνες, είτε εμπορικοί αγοραστές, μπορούν να αγοράζουν κέρματα χύμα ή σε μικρές παρτίδες, και συχνά ενεργούν με την προσδοκία καθυστερημένου κέρδους. Μπορεί να επιθυμούν να επωφεληθούν από την αύξηση της ζήτησης, για ένα συγκεκριμένο νόμισμα (για παράδειγμα, κατά την ετήσια κυκλοφορία καναδικών νομισματικών συλλεκτικών ειδών από το Royal Canadian Mint). Ο κερδοσκόπος μπορεί να ελπίζει να αγοράσει το νόμισμα σε μεγάλες παρτίδες και να πουλήσει με κέρδος μέσα σε εβδομάδες ή μήνες. Οι κερδοσκόποι μπορούν επίσης να αγοράσουν κέρματα κοινής κυκλοφορίας για την εγγενή αξία τους μετάλλου τους. Τα νομίσματα χωρίς συλλεκτική αξία μπορούν να λιώσουν ή να διανεμηθούν ως ράβδοι για εμπορικούς σκοπούς. Συνήθως αγοράζουν νομίσματα που αποτελούνται από σπάνια ή πολύτιμα μέταλλα ή νομίσματα, που έχουν υψηλή καθαρότητα συγκεκριμένου μετάλλου.
Ένας τελικός τύπος συλλέκτη είναι ο κληρονόμος, ένας τυχαίος συλλέκτης που αποκτά νομίσματα από άλλο άτομο ως μέρος μιας κληρονομιάς. Ο τύπος κληρονόμου μπορεί να μην ενδιαφέρεται απαραίτητα ή να μην γνωρίζει τίποτα για τη νομισματική κατά τη στιγμή της απόκτησης.
Μερικοί συλλέκτες νομισμάτων γίνονται γενικοί και συγκεντρώνουν μερικά παραδείγματα από μια ευρεία ποικιλία ιστορικών ή γεωγραφικά σημαντικών νομισμάτων, αλλά οι περισσότεροι συλλέκτες αποφασίζουν να εστιάσουν τους οικονομικούς πόρους τους σε ένα στενότερο, εξειδικευμένο ενδιαφέρον.
Άλλοι συλλέκτες επικεντρώνονται σε νομίσματα, που βασίζονται σε ένα κοινό θέμα, όπως νομίσματα από μια χώρα (συχνά του συλλέκτη), ένα νόμισμα κάθε χρόνο από μια σειρά, ή νομίσματα με κοινό σήμα νομισματοκοπείου.
Υπάρχουν επίσης κομπλετίστες, που αναζητούν ένα παράδειγμα κάθε τύπου νομίσματος σε μια συγκεκριμένη κατηγορία. Ένας από τους πιο διάσημους αυτού του τύπου συλλεκτών είναι ο Louis E. Eliasberg, ο μόνος συλλέκτης που μέχρι στιγμής, έχει συγκεντρώσει ένα πλήρες σύνολο γνωστών νομισμάτων των Ηνωμένων Πολιτειών.
Βαθμός και αξία
Στη συλλογή νομισμάτων, η κατάσταση ενός νομίσματος (ο βαθμός του) είναι πρωταρχικής σημασίας για την αξία του. Ένα παράδειγμα υψηλής ποιότητας αξίζει συχνά πολλές φορές περισσότερο, από ένα φτωχό παράδειγμα. Οι συλλέκτες έχουν δημιουργήσει συστήματα, για να περιγράψουν τη συνολική κατάσταση των νομισμάτων. Οποιαδήποτε ζημιά (όπως φθορά ή καθαρισμός), μπορεί να μειώσει σημαντικά την αξία ενός νομίσματος.
Μέχρι τα μέσα του 20ου αιώνα, με την αυξανόμενη αγορά για σπάνια νομίσματα, η Αμερικανική Νομισματική Ένωση βοηθά στον εντοπισμό των περισσότερων νομισμάτων στη Βόρεια Αμερική, αριθμώντας νομίσματα από το 1 (φτωχό) έως το 70 (κατάσταση νομισματοκοπείου), και θέτοντας στην άκρη μια ξεχωριστή κατηγορία για δοκιμές νομισμάτων. Αυτό το σύστημα συχνά αποφεύγεται από ειδικούς νομισμάτων στην Ευρώπη και αλλού, οι οποίοι προτιμούν να χρησιμοποιούν βαθμούς επιθέτων. Ωστόσο, τα περισσότερα συστήματα βαθμολόγησης, χρησιμοποιούν παρόμοια ορολογία και αξίες ώστε να παραμείνουν αμοιβαία κατανοητά.
Υπηρεσίες πιστοποίησης
Η ταξινόμηση τρίτων (TPG), γνωστή και ως υπηρεσίες πιστοποίησης νομισμάτων, εμφανίστηκε τη δεκαετία του 1980, με στόχους την τυποποίηση της ταξινόμησης, την αποκάλυψη αλλαγών και την εξάλειψη των πλαστών. Για κλιμακωτές χρεώσεις, οι υπηρεσίες πιστοποίησης βαθμολογούν, ελέγχουν τη γνησιμότητα, χαρακτηρίζουν και ενθυλακώνουν τα νομίσματα σε διαφανείς πλαστικές θήκες.
Η πιστοποίηση κερμάτων έχει μειώσει σημαντικά τον αριθμό των πλαστών και τα κατά πολύ υπερβαίνοντα διαβαθμισμένα νομίσματα και έχει βελτιώσει την εμπιστοσύνη των αγοραστών. Οι υπηρεσίες πιστοποίησης μπορεί μερικές φορές να είναι αμφιλεγόμενες, επειδή η βαθμολόγηση είναι υποκειμενική. Τα κέρματα μπορεί να βαθμολογηθούν διαφορετικά από διαφορετικές υπηρεσίες ή ακόμη και μετά την εκ νέου υποβολή τους στην ίδια υπηρεσία. Ο αριθμητικός βαθμός από μόνος του δεν αντιπροσωπεύει όλα τα χαρακτηριστικά ενός νομίσματος, όπως η τόνωση, το χτύπημα, η φωτεινότητα, το χρώμα, η λάμψη και η ελκυστικότητα. Λόγω δυνητικά μεγάλων διαφορών στην αξία σε σχέση με μικρές διαφορές στην κατάσταση ενός νομίσματος, ορισμένοι υποβάλλοντες θα υποβάλουν επανειλημμένα ένα νόμισμα σε μια υπηρεσία βαθμολόγησης με την ελπίδα να λάβουν υψηλότερο βαθμό. Επειδή χρεώνονται τέλη για την πιστοποίηση, οι υποβάλλοντες πρέπει να διοχετεύσουν χρήματα, μακριά από την αγορά πρόσθετων νομισμάτων.
Σύλλογοι
Οι λέσχες συλλεκτών νομισμάτων προσφέρουν ποικίλα οφέλη στα μέλη. Συνήθως χρησιμεύουν ως πηγή πληροφόρησης και ενοποίησης ατόμων, που ενδιαφέρονται για τα νομίσματα. Τα συλλεκτικά κλαμπ είναι δημοφιλή τόσο εκτός σύνδεσης όσο και διαδικτυακά.
Ορέστης Τζιόβας
Ο Ορέστης Τζιόβας (Θεσσαλονίκη, 10 Ιανουαρίου 1983) είναι Έλληνας ηθοποιός.
Πάπας Ιωάννης Ι΄
Ο Πάπας Ιωάννης Ι΄ διετέλεσε Πάπας της Ρώμης από τον Μάρτιο του 914 έως τον θάνατό του, τον Μάιο του 928. Ήταν ο υποψήφιος για το θώκο που υποστήριξαν οι Κόμητες του Τούσκουλου και επιχείρησε να ενώσει την Ιταλία υπό την ηγεσία του βασιλιά Μπερενγκάρ Α'. Έπαιξε βασικό ρόλο στην ήττα των Σαρακηνών κατά τη Μάχη του Γκαριλιάνο. Έπεσε στη δυσμένεια της Μαροζίας, που απαίτησε την εκθρόνιση, τη φυλάκιση και τελικά τη δολοφονία του. Τα χρόνια της διακυβέρνησής του αποτέλεσαν τμήμα της περιόδου που αποκαλείται Saeculum obscurum («Σκοτεινή εποχή») στην ιστορία της Παποσύνης.
Ορέστης Τζιόβας
Βιογραφικό
Γεννήθηκε και μεγάλωσε στη Θεσσαλονίκη. Το 2004 σε ηλικία 21 ετών εγκαταστάθηκε στην Αθήνα για να σπουδάσει στη Δραματική Σχολή του Εθνικού Θεάτρου από όπου και αποφοίτησε 4 χρόνια μετά.
Πάπας Ιωάννης Ι΄
Κατηγορία:Πάπες
Ορέστης Τζιόβας
Τηλεόραση
Έκανε το τηλεοπτικό του ντεμπούτο τη σεζόν 2007-2008 στην κωμική σειρά του Λευτέρη Καπώνη, "Μου το κρατάς μανιάτικο" έχοντας τον πρωταγωνιστικό ρόλο. Ακολούθησε μία συμμετοχή στη σειρά "Σε είδα" ενώ τη σεζόν 2008-2009 πρωταγωνίστησε μαζί με τους Γεράσιμο Σκιαδαρέση, Μαρία Καβογιάννη και Πατρίτσια Περιστέρη στην κοινωνική σειρά Χαρά Αγνοείται. Τη σεζόν 2010-2011 σειράς             Ο πόλεμος των άστρων  Τη σεζόν 2010-2011  είχε έναν από τους πρωταγωνιστικούς ρόλους στον δεύτερο κύκλο της σειράς "Ονειροπαγίδα".
Έγινε γνωστός μέσω της τηλεοπτικής σειράς του Αλέξανδρου Ρήγα, "Το αμάρτημα της μητρός μου". Εκεί, τη σεζόν 2011-2012, έπαιξε μαζί με τους Αλέξανδρο Αντωνόπουλο, Ρένια Λουιζίδου, Βίκυ Κάβουρα και Νατάσα Καλογρίδη. Ακολούθησαν οι συμμετοχές στις σειρές Δια Ταύτα, Μοντέρνα Οικογένεια, Daddy Cool και Το σόι σου. Τη σεζόν 2017-2018 πρωταγωνίστησε στην κωμική σειρά του Δημήτρη Αρβανίτη "4xxx4" ενώ συμμετείχε και στις σειρές Κάτι χωρισμένα παλικάρια, Έλα στη θέση μου, Το καφέ της Χαράς, Η τούρτα της μαμάς και Η Τελευταία Ώρα. Τη σεζόν 2022-2023 πρόκειται να πρωταγωνιστήσει στη σειρά Άγρια Γη.
Κατηγορία:Έλληνες άνδρες ηθοποιοί τηλεόρασης Κατηγορία:Έλληνες άνδρες ηθοποιοί θεάτρου Κατηγορία:Έλληνες άνδρες ηθοποιοί κινηματογράφου
Νικόλαος Ζωσιμάς
Ο Νικόλαος Ζωσιμάς (Ιωάννινα, 1759 - Νίζνι Νόβγκοροντ, Φεβρουάριος 1842) ήταν Έλληνας έμπορος και εθνικός ευεργέτης.
Βιογραφία
Γεννήθηκε στα Ιωάννινα το 1759. Οι γονείς του ονομάζονταν Παναγιώτης και Μαργαρίτα, το γένος Τσουκαλά από τα Ιωάννινα. Μεγαλύτεροι αδερφοί του ήταν οι Ιωάννης, Αναστάσιος, και Θεοδόσιος, και μικρότεροί του οι δίδυμοι Ζώης και Μιχαήλ. Έγιναν γνωστοί συνολικά ως Ζωσιμάδες.
Σε ηλικία ούτε είκοσι χρονών εγκατέλειψε την υποδουλωμένη πατρίδα του, και πήγε μαζί με τον Θεοδόσιο και τον Μιχαήλ στο Λιβόρνο της Ιταλίας για να κάνει εμπόριο. Δεν έμεινε και πολύ εκεί, αφού ο πρόωρος θάνατος του αδερφού του Ιωάννη το 1771, που είχε εγκατασταθεί στη Νίζνα (Νίζνι Νόβγκοροντ) της Ρωσίας τον ανάγκασε να εγκαταλείψει την Ιταλία και να πάει στη Ρωσία. Στην πόλη αυτή ήκμαζε σημαντική ελληνική εμπορική κοινότητα που 'χε λάβει προνόμια κι απαλλαγές φορολογίας από την αυτοκράτειρα Μεγάλη Αικατερίνη.
Στη Νίζνα ερχόμενος πήρε τους δύο αδερφούς του Αναστάσιο και Ζώη και εγκαταστάθηκε στη Μόσχα, το εμπορικό κέντρο της χώρας. Εκεί επιδόθηκε με τόση επιτυχία στο εμπόριο μάλλινων ρούχων, καπνού, παστών ψαριών κι άλλων προϊόντων, που ο πλούτος των αδερφών Ζωσιμάδων δε μετριόταν παρά μόνο με εκατομμύρια. Το 1799 τα αδέρφια χρηματοδότησαν την έκδοση πολλών βιβλίων. Μεγάλο ποσό διοχετεύτηκε για την «Ελληνική Βιβλιοθήκη» του Αδαμάντιου Κοραή, με τον οποίο ο Νικόλαος διατηρούσε αλληλογραφία.
Στα Ιωάννινα τα αδέρφια συνέβαλαν με τα υπέρογκα ποσά που διέθεσαν στην ανέγερση πτωχοκομείου, ορφανοτροφείου, και σχολείου.
Ο Νικόλαος μυήθηκε στη Φιλική Εταιρεία και γνωρίστηκε και με τον Ιωάννη Καποδίστρια, υπουργό εξωτερικών του Τσάρου Αλέξανδρου Α'. Δώρισε μεγάλη συλλογή εκκλησιαστικών και άλλων βιβλίων και πλούσια νομισματική συλλογή υπέρ της πατρίδας. Στήριξε οικονομικά τον αγώνα, τόσο στη Μολδοβλαχία όσο και στον ελληνικό χώρο
Το 1828 με το θάνατο του Ζώη χορηγήθηκε χρηματικό ποσό για την ανέγερση της Ζωσιμαίας σχολής, σχολείο που αποτέλεσε το κέντρο της εκπαιδευτικής δραστηριότητας στην ευρύτερη περιοχή. Στα ευεργετήματά τους περιλαμβάνονται και η ίδρυση Νομισματικού Μουσείου στην Αθήνα, με δωρεά της προσωπικής τους συλλογής σε αρχαία ελληνικά και ρωμαϊκά νομίσματα και η ανέγερση ορφανοτροφείου στην Πάτμο. Ο Νικόλαος ήταν ένας από τους πρώτους σημαντικούς μετόχους και καταθέτες της Εθνικής Τράπεζας (1841) που ίδρυσε ο συμπατριώτης του Γεώργιος Σταύρου.
Απεβίωσε το Φεβρουάριο του 1842 στη Ρωσία σε ηλικία 83 ετών. Δεν νυμφεύθηκε και δεν απέκτησε τέκνα. Ήταν ο τελευταίος από τους έξι αδερφούς που είχε μείνει εν ζωή. Με τη διαθήκη του προσέφερε χρήματα για την ίδρυση νοσοκομείου και γηροκομείου στα Ιωάννινα, για την εξόφληση χρεών και την απελευθέρωση φυλακισμένων για χρέη, για την πληρωμή των καθηγητών του σχολείου, την ίδρυση βιβλιοθηκών και τη δωρεάν σίτιση και παροχή βιβλίων στους άπορους μαθητές.
Γναίος Δομίτιος Αηνόβαρβος (απεβ. 81 π.Χ.)
Ο Γναίος Δομίτιος Αηνόβαρβος V, λατιν.: Gnaeus Domitius Ahenobarbus, ήταν πολιτικός της αρχαίας Ρώμης τον 1ο αι. π.Χ. Ήταν γιος τού Γναίου Δομίτιου Αηνόβαρβου IV, και αδελφός τού Λεύκιου Δομίτιου Αηνόβαρβου. Το όνομά του ahenobarbarus στα λατινικά σημαίνει «μπρούτζινη γενειάδα», από το ahenus (χάλκινος) και barbus < barba (η λατινική λέξη που σημαίνει γένια). Νυμφεύτηκε την Κορνηλία την Πρεσβύτερη, κόρη τού Λεύκιου Κορνήλιου Κίννα, που ήταν ύπατος το 87 π.Χ.
Στον εμφύλιο πόλεμο μεταξύ του Mάριου και τού Σύλλα, ο Aηνόβαρβος πήρε το μέρος του πρώτου. Όταν ο Σύλλας απέκτησε την ανώτατη εξουσία το 82 π.Χ., ο Aηνόβαρβος προγράφτηκε και κατέφυγε στην Αφρική, όπου ενώθηκε με πολλούς, που ήταν στην ίδια κατάσταση με τον ίδιο. Με τη βοήθεια τού βασιλιά της Νουμιδίας, Ιάρβα, συγκέντρωσε στρατό, αλλά ηττήθηκε στη μάχη της Ουτίκα από τον Πομπήιο, τον οποίο είχε στείλει εναντίον του ο Σύλλας, και στη συνέχεια σκοτώθηκε στην έφοδο τού στρατοπέδου του, το 81 π.Χ. Σύμφωνα με ορισμένες μαρτυρίες, εκτελέστηκε μετά τη μάχη με εντολή τού Πομπήιου (ο οποίος πιθανότατα ενεργούσε με εντολή του Σύλλα).
Βιβλιογραφικές αναφορές
Κατηγορία:Ρωμαίοι πολιτικοί
2118 Φλάγκσταφ
Εξωτερικοί σύνδεσμοι
Φλαγκσταφ
Σασκατούν
250px|right|thumb|Το ξενοδοχείο Delta Bessborough. Το Σασκατούν (αγγλικά: Saskatoon, Saskatchewan), είναι πόλη στον κεντρικό Καναδά, και η μεγαλύτερη πόλη της επαρχίας Σασκάτσουαν.
Η πόλη του Σασκάτουν, έχει πληθυσμό 280,174 κατοίκους (σύμφωνα με εκτιμήσεις για το 2020 ), ενώ η μητροπολιτική περιοχή του Σασκατούν, ξεπερνά τους 336,614 κατοίκους (εκτιμήσεις για το 2020 ).
Η πόλη είναι χτισμένη στις όχθες του ποταμού Νότιου Σασκάτσουαν (αγγλ.: South Saskatchewan River). Για τις πολλές της γέφυρες αποκαλείται «Πόλη των Γεφυρών» (αγγλ.: City of Bridges) ή και «Παρίσι των Καναδικών Πεδιάδων» (αγγλ.: The Paris of the Prairies).
Η ονομασία της πόλης δεν είναι απολύτως εξακριβωμένη. Η πιο πιθανή ερμηνεία είναι πως πρόκειται για παραφθορά της ινδιάνικης λέξης misâskwatômina, η οποία, στην γλώσσα των αυτοχθόνων Κρι, σημαίνει μικρό βατόμουρο που φύεται στην περιοχή.
Ιστορία
Ο πρώτος οικισμός του Σασκατούν δημιουργήθηκε το 1883 από συντηρητικούς προτεστάντες Ευρωπαίους εποίκους που ήθελαν να φτιάξουν μια αποικία όπου δεν θα υπήρχαν οινοπνευματώδη ποτά στις κεντρικές πεδιάδες του Καναδά. Τα σχέδια για την δημιουργία της «Αποικίας της Εγκράτειας» (αγγλ.: Temperance Colony) απέτυχαν, επειδή οι έποικοι δεν κατόρθωσαν να εξασφαλίσουν ιδιοκτησιακά δικαιώματα σε αρκετή έκταση. Ωστόσο, ο ηγέτης των προτεσταντών εποίκων, Τζον Λέικ (αγγλ., John Lake) σήμερα θεωρείται ο ιδρυτής της πόλης του Σασκάτσουαν.
Το 1890 στην περιοχή του Σασκατούν φτιάχτηκε σιδηροδρομική γέφυρα για να ενώσει τις δύο όχθες του ποταμού Νοτίου Σασκάτσουαν. Όμως παρά την παρουσία του σιδηροδρόμου, μέχρι το 1901 το Σασκατούν παρέμενε ένας μικρός οικισμός με 113 κατοίκους. Τα πράγματα άλλαξαν σημαντικά τα αμέσως επόμενα χρόνια, όταν Ευρωπαίοι έποικοι — κυρίως Βρετανοί — άρχισαν να συρρέουν κατά χιλιάδες στην περιοχή.
Το 1904, ο οικισμός απέκτησε σιδηροδρομική σύνδεση, και το 1906 το Σασκατούν ενώθηκε με τους γειτονικούς οικισμούς του Ριβερσντέιλ (Riversdale) και της Νιουτάνα (Nutana) για να αναγνωριστεί ως ανεξάρτητος δήμος με πληθυσμό 4.500 κατοίκους. Τις επόμενες τρεις δεκαετίες το Σασκατούν γνώρισε μεγάλη ανάπτυξη. Στην πόλη εγκαταστάθηκαν πολλοί αγρότες και έμποροι γεωργικών προϊόντων, μιας και στην περιοχή υπήρχαν εύφορα χωράφια για καλλιέργεια σιτηρών. Στην πόλη επίσης κτίστηκαν αλευροβιομηχανίες και ζυθοποιίες, που χρησιμοποιούσαν για πρώτη ύλη τα εγχώρια δημητριακά.
Το 1931 ο πληθυσμός της πόλης είχε φτάσει τους 43.300 κατοίκους. Η οικονομική ύφεση της δεκαετίας του 1930 είχε ως συνέπεια την μείωση του πληθυσμού του Σασκατούν. Η πόλη ανέκαμψε οικονομικά μόνον μετά τον Β΄ Παγκόσμιο Πόλεμο, όποτε ο πληθυσμός της άρχισε και πάλι να αυξάνει.
Για πολλές δεκαετίες το Σασκατούν παρέμεινε μια κατά βάση γεωργική πόλη. Η κατάσταση αυτή άλλαξε σημαντικά στα χρόνια του 1970 και του 1980, όταν στην περιοχή άρχισε η εκμετάλλευση κοιτασμάτων χλωριούχου καλίου (ποτάσα), καθώς και η άντληση πετρελαίου.
Η σύγχρονη πόλη
thumb|250px|Σασκατούν: ο ποταμός Νότιο Σασκάτσουαν. Το σημερινό Σασκάτουαν διαιρείται σε δύο περιοχές από τον ποταμό Νότιο Σασκάτσουαν: στην ανατολική και τη δυτική.
Στο κέντρο της πόλης βρίσκεται το ιστορικό ξενοδοχείο Delta Bessborough, γνωστό και με το όνομα The Bess. Το κτίριο αυτό, το οποίο μοιάζει με βαυαρικό κάστρο, χτίστηκε το 1930 με δαπάνες της καναδικής κυβέρνησης, προκειμένου να απασχοληθούν άνεργοι της οικονομικής ύφεσης που ακολούθησε το χρηματιστηριακό κραχ του 1929. Κοντά στο ξενοδοχείο Bessborough, βρίσκεται ένα άλλο σημαντικό κτίριο της πόλης: η Πινακοθήκη Μέντελ (Mendel Art Gallery). Άλλο σημαντικό αξιοθέατο είναι το Μουσείο της Ανάπτυξης της Δύσης (Saskatchewan Western Development Museum), όπου παρουσιάζεται η ζωή των πρώτων κατοίκων της πόλης. Λίγο πιο έξω από το Σασκατούν βρίσκεται και το Σιδηροδρομικό Μουσείο του Σασκάτσουαν Saskatchewan Railway Museum, όπου παρουσιάζεται η ιστορία των σιδηροδρόμων του κεντρικού Καναδά.